Krištianu Ronaldu

Krištianu Ronaldu duš Santušs Aveiru (, ; dzimis ) ir portugāļu futbolists, spēlē uzbrucēja un pussarga pozīcijā, Portugāles izlases spēlētājs. Pašlaik pārstāv Saūda Arābijas klubu Al Nassr. Krištianu Ronaldu ir 2008. gada Zelta bumbas ieguvējs, 2013. un 2014. gada FIFA Zelta bumbas ieguvējs un 2016. un 2017. gada atjaunotās Zelta bumbas ieguvējs. Portugāles izlases sastāvā kļuva par 2016. gada Eiropas čempionu. Portugāles Futbola federācija atzinusi Krištianu Ronaldu par visu laiku labāko Portugāles futbolistu. Piecas reizes uzvarējis UEFA Čempionu līgā. 2021. gadā kļuva par vārtu guvumiem bagātāko spēlētāju valstsvienību futbolā (pašlaik 123 vārti); ir arī visvairāk izlases spēles nospēlējušais (200) futbolists Pasaules futbolā.

2009. gadā Ronaldu kļuva par spēlētāju, par kura pāreju tika samaksāta tobrīd augstākā transfēra maksa futbola vēsturē — 94 miljoni eiro, pārejot no Manchester United uz Real Madrid. Arī spēlētāja alga Real klubā (12 miljoni mārciņu gadā) bija viena no augstākajām starp futbolistiem. 2018. gadā Juventus par Krištianu Ronaldu pāreju samaksāja 100 miljonus eiro (kā arī vēl vismaz 12 miljonus dažādos papildus maksājumos). Tā ir lielākā pārejas nauda, kas samaksāta par spēlētāju, kurš vecāks par 30 gadiem.

 Bērnība 
Krištianu Ronaldu dzimis  un uzaudzis Madeirā Marijas Dolorešas duš Santušas (Maria Dolores dos Santos) un Žuzē Diniša Aveiru (José Dinis Aveiro) ģimenē. Pirmais vārds Krištianu tika iedots, jo māte ir katoļticīgā, bet otrais vārds Ronaldu tika iedots par godu ASV prezidentam Ronaldam Reiganam. Krištianu Ronaldu ir jaunākais bērns ģimenē. Viņam ir vecāks brālis Hugo (dzimis 1975. gadā) un divas māsas — Elma (dzimusi 1974. gadā) un Liliana Katija (Liliana Cátia, dzimusi 1976. gadā). Viņa vecvecmamma no tēva puses ir nākusi no Kaboverdes.

No astoņu gadu vecuma spēlēja futbolu jauniešu komandā Andorinha, bet pēc diviem gadiem spēlēja Nacional. 1997. gadā, 12 gadu vecumā, Krištianu Ronaldu nonāca Lisabonas futbola kluba Sporting CP sistēmā. Par viņa pāreju tika samaksāts 1500 mārciņas.

 Karjera 

 Sporting CP 
Sporting CP pieaugušo komandā debitēja 2001. gadā, 16 gadu vecumā.  aizvadīja pirmo spēli Portugāles Premjerlīgā. 2002./2003. gada sezonā par Krištianu Ronaldu interesi izrādīja Anglijas Premjerlīgas klubi Liverpool un Arsenal, kā arī Spānijas Pirmās divīzijas klubs Barcelona.

2003. gada augustā pārbaudes spēlē Krištianu Ronaldu ievēroja Anglijas kluba Manchester United galvenais treneris Alekss Fergusons. Sākotnēji bija iecerēts, ka Manchester United parakstīs līgumu ar spēlēju un izīrēs atpakaļ Sporting CP klubam, bet pēc tam domas tika mainītas. Par 12,24 miljoniem sterliņu mārciņu Krištianu Ronaldu pārgāja uz Mančestras klubu.

 Manchester United 
2003. gadā augustā Krištianu Ronaldu pārcēlās uz Angliju, kļūdams par pirmo Manchester United spēlējošo Portugāles futbolistu kluba vēsturē. Arī summa, kas tika samaksāta par pāreju (12,24 miljoni £), bija lielākā Anglijas futbolā, kāda jebkad bija samaksāta par padsmitgadnieku. Sākotnēji Krištianu Ronaldu vēlējās spēlēt ar 28. numuru, tādu pašu, kā Sporting CP komandā, bet tomēr viņam tika piešķirts 7. numurs, ar kuru iepriekš spēlēja Deivids Bekhems.

Krištianu Ronaldu debijas spēle Manchester United krekliņā bija  pret Bolton Wanderers. 1. novembrī Manchester United sastāvā guva pirmos vārtus spēlē pret Portsmouth.

Kopā ar Manchester United Krištianu Ronaldu ir trīs reizes izcīnījis Anglijas Premjerlīgas čempiona titulu (2006./2007., atzīts par labāko spēlētāju un par labāko jauno spēlētāju; 2007./2008., atzīts par labāko spēlētāju; 2008./2009.). 2008. gadā kopā ar Manchester United uzvarēja UEFA Čempionu līgā. 2008. gada Eiropas gada labākais futbolists un FIFA Gada futbolists.

 Real Madrid 
 tika paziņots, ka Krištianu Ronaldu par 80 miljoniem sterliņu mārciņu transfēra maksas ir nokļuvis Real Madrid klubā. Tobrīd tā bija visu laiku lielākā naudas summa, kas samaksāta par futbolistu, par 24 miljoniem pārspējot rekordu, ko tas pats Real uzstādīja dažas dienas iepriekš, no AC Milan iegādājoties Kaka. Šis rekords saglabājās līdz 2013. gadam, kad Real Madrid par 86 miljoniem nopirka Geretu Beilu.

Real Madrid sastāvā četras reizes uzvarējis UEFA Čempionu līgā (2014., 2016., 2017., 2018.). Spānijas čempionātā uzvarējis divas reizes (2012. un 2017.).

 Juventus 
2018. gadā Itālijas A sērijas klubs Juventus par Krištianu Ronaldu pāreju samaksāja 100 miljonus eiro (kā arī vēl vismaz 12 miljonus dažādos papildus maksājumos). Tā ir lielākā pārejas nauda kāda samaksāta par spēlētāju, kurš vecāks par 30 gadiem.

 Atgriešanās Manchester United 
 Ronaldu, pēc nevēlēšanās turpināt karjeru Juventus, oficiāli pievienojās Anglijas Premjerlīgas futbola klubam Manchester United.  pēc abpusējas vienošanās līgums tika lauzts.

 Al Nassr 
2022. gada 30. decembrī Saūda Arābijas klubs Al Nassr panāca vienošanos par Ronaldu pievienošanos klubam no 2023. gada 1. janvāra, parakstot līgumu līdz 2025. gadam.https://www.skysports.com/football/news/11095/12777056/cristiano-ronaldo-former-manchester-united-forward-signs-for-saudi-arabian-club-al-nassr Kā ziņoja Fabricio Romano no The Guardian, Ronaldu saņems vēsturē lielāko futbola algu 200 miljonu eiro vērtībā gadā;https://www.theguardian.com/football/2022/dec/30/cristiano-ronaldo-al-nassr-saudi-arabia tas ietver garantēto futbolista algu 90 miljonu eiro apmērā, tostarp komerciālos un sponsorēšanas darījumus. Viņa kopējā gada alga ir 200 miljoni eiro. Tiek ziņots, ka viņam tiks arī izmaksāta līguma parakstīšanas prēmija aptuveni 100 miljonu eiro apmērā.https://www.sportingnews.com/us/soccer/news/cristiano-ronaldo-al-nassr-offer-salary-contract-man-united/j07nftskqnfqudolp3zpi2y0 Pēc Romano teiktā, Ronaldu noraidīja pāreju uz Kanzassitijas "Sporting", lai pievienotos Al-Nassr.https://www.planetfootball.com/videos/cristiano-ronaldo-transfer-al-nassr-fabrizio-romano-mls-man-utd/

 Portugāles izlase 
Krištianu Ronaldu Portugāles izlasē debitēja 18 gadu vecumā, 2003. gada 20. augustā draudzības spēlē pret Kazahstānu.

2004. gada Eiropas čempionātā Ronaldu jau bija pieteikts Portugāles izlasē. Finālā Portugāle zaudēja Grieķijai. Pēc čempionāta Ronaldu tika atzīts par turnīra labāko jauno spēlētāju un iekļauts simboliskajā Eiropas čempionāta 23 vīru izlasē.

Tā paša gada augustā Krištianu Ronaldu piedalījās 2004. gada vasaras olimpiskajās spēlēs. Portugāles izlases turnīrā nospēlēja ļoti neveiksmīgi; grupā palika pēdējie. Vienīgo uzvaru izcīnīja pār Maroku, kurā K. Ronaldu guva arī savus vienīgos vārtus turnīrā.

2012. gada 16. oktobrī pret Ziemeļīriju Portugāles izlases sastāvā aizvadīja 100. spēli, kļūdams par trešo portugāli, kam izdevies šāds sasniegums un trešo jaunāko Eiropas futbolistu, kas nospēlējis 100 spēles nacionālajā izlasē (aiz Lukaša Podolska un Kristena Vīkmē).Cristiano Ronaldo to become third youngest footballer in Europe to reach 100 caps  The Telegraph Ar 81 vārtu Krištianu Ronaldu ir visu laiku rezultatīvākais Portugāles izlases spēlētājs.

2016. gada Eiropas čempionātā Krištianu Ronaldu ar pārējiem Portugāles futbolistiem kļuva par čempioniem.

Pirms 2018. gada FIFA Pasaules kausa finālturnīra Krištianu Ronaldu draudzības spēlē pret Alžīrijas izlasi aizvadīja 150. spēli Portugāles izlasē.  Pasaules kausa spēlē pret Spāniju guva trīs vārtus un kļuva par vecāko spēlētāju, kas iesitis trīs vārtus FIFA Pasaules kausa spēlē. Viņš kļuva arī par pirmo Portugāles izlases futbolistu, kas guvis vārtus četros FIFA Pasaules kausa finālturnīros (šāds sasniegums ir vēl trim citu valstu futbolistiem). Ar šiem trim vārtiem viņš panāca Ferencu Puškāšu, kas izlases labā ir guvis 84 vārtus. Nākamajā spēlē pret Marokas izlasi Krištianu Ronaldu guva vēl vienus vārtus izlases rindās (85. vārtus) un kļuva par Eiropas visu laiku rezultatīvāko futbolistu izlašu rindās. Finālturnīrā Portugāle izstājās astoņdaļfināla spēlē pret Urugvajas izlasi, zaudējot ar 1:2. Simtos vārtus izlases rindās guva UEFA Nāciju līgas spēlē pret Zviedriju .

2021. gada septembrī Pasaules kausa kvalifikācijas turnīra spēlē pret Īrijas izlasi (2:1) Krištianu Ronaldu guva divus vārtus, no kuriem otrie bija viņa 111. vārti nacionālajā izlasē, tādējādi kļūdams par vārtu guvumiem bagātāko spēlētāju valstsvienību futbolā (iepriekšējais rekordists bija Irānas izlases uzbrucējs Ali Dājī).

 Statistika 
Statistika atjaunota 2021. gada jūnijā, pēc sezonas beigām
SezonaKomandaČempionātsNacionālais kaussKontinenta kausiCiti kausiKopāLīgaSpēlesVārtiSacen.SpēlesVārtiSacen.SpēlesVārtiSacen.SpēlesVārtiSpēlesVārti 2002—2003    PL 25  3  TP 3  2  UCL+CU 1+2  0+0  SP 0  0  31  5 2003—2004   PL 29  4  FA+ALk 5+1  2+0  UCL  5  0  CS 0  0  40  6 2004—2005  PL 33  5  FA+ALk 7+2  4+0  UCL  8  0  CS 0  0  50  9 2005—2006  PL 33  9  FA+ALk 2+4  0+2  UCL  8  1  -  -  -  47  12 2006—2007  PL 34  17  FA+ALk 7+1  3+0  UCL  11  3  -  -  -  53  23 2007—2008  PL 34  31  FA+ALk 3+0  3+0  UCL  11  8  CS 1  0  49  42 2008—2009  PL 33  18  FA+ALk 2+4  1+2  UCL  12  4  SU+CS+KPk 0+0+2  0+0+1  53  26Kopā klubā Manchester Utd  196  84   38  17   55  16   3  1  292  118 2009—2010   PD 29  26  CR 0  0  UCL  6  7  -  -  -  35  33 2010—2011  PD  34  40  CR 8  7  UCL  12  6  -  -  -  54  53 2011—2012  PD 38  46  CR 5  3  UCL  10  10  SS 2  1  55  60 2012—2013  PD 34  34  CR 7  7  UCL  12  12  SS 2  2  55  55 2013—2014  PD 30  31  CR 6  3  UCL  11  17  -  -  -  47  51 2014—2015  PD  35  48  CR 2  1  UCL  12  10  SU+SS+KPk 1+2+2  2+0+0  54  61 2015—2016  PD  36  35  CR 0  0  UCL  12  16  -  -  -  48  51 2016—2017  PD  29  25  CR 2  1  UCL  13  12  SU+KPk 0+2  0+4  46  42 2017—2018  PD  27  26  CR 0  0  UCL  13  15  SU+SS+KPk 1+1+2  0+1+2  44  44Kopā klubā Real Madrid  292  311   30  22   101  105   15  12  438  450 2018—2019   A  31  21  CI 2  0  UCL  9  6  SI 1  1  43  28 2019—2020  A  33  31  CI 4  2  UCL  8  4  SI 1  0  46  37 2020—2021  A  33  29  CI 4  2  UCL  6  4  SI 1  1  44  36Kopā klubā Juventus  97  81   10  4   23  14   3  2  133  101Karjerā kopā  612  479   69  41   182  135   21  15  896  895

 Atsauces 

 Ārējās saites 

Kategorija:1985. gadā dzimušie
Kategorija:Portugāles futbolisti
Kategorija:Portugāles izlases futbolisti
Kategorija:2004. gada vasaras olimpisko spēļu dalībnieki
Kategorija:2004. gada Eiropas čempionāta futbolā spēlētāji
Kategorija:2008. gada Eiropas čempionāta futbolā spēlētāji
Kategorija:2012. gada Eiropas čempionāta futbolā spēlētāji
Kategorija:2016. gada Eiropas čempionāta futbolā spēlētāji
Kategorija:2006. gada FIFA Pasaules kausa spēlētāji
Kategorija:2010. gada FIFA Pasaules kausa spēlētāji
Kategorija:2014. gada FIFA Pasaules kausa spēlētāji
Kategorija:2018. gada FIFA Pasaules kausa spēlētāji
Kategorija:Sporting CP spēlētāji
Kategorija:Madrides "Real" spēlētāji
Kategorija:Manchester United F.C. spēlētāji
Kategorija:Turīnas "Juventus" spēlētāji
Kategorija:2020. gada Eiropas čempionāta futbolā spēlētāji
Kategorija:Zelta bumbas ieguvēji
Kategorija:2022. gada FIFA Pasaules kausa spēlētāji
Kategorija:UEFA Čempionu līgas uzvarētāji
Kategorija:Al Nassr FC spēlētāji
Kategorija:2024. gada Eiropas čempionāta futbolā spēlētāji